แขวงคลองสิบสอง

คลองสิบสอง เป็นแขวงหนึ่งของเขตหนองจอก กรุงเทพมหานคร

ที่ตั้งและอาณาเขต 
แขวงคลองสิบสองตั้งอยู่ทางทิศตะวันออกเฉียงเหนือของเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
 ทิศเหนือ ติดต่อกับตำบลลำไทรและตำบลพืชอุดม (อำเภอลำลูกกา จังหวัดปทุมธานี) มีแนวแบ่งเขตการปกครองระหว่างกรุงเทพมหานครและจังหวัดปทุมธานีเป็นเส้นแบ่งเขต
 ทิศตะวันออก ติดต่อกับตำบลบึงน้ำรักษ์ (อำเภอบางน้ำเปรี้ยว จังหวัดฉะเชิงเทรา) มีคลองสิบสี่เป็นเส้นแบ่งเขต
 ทิศใต้ ติดต่อกับแขวงหนองจอก (เขตหนองจอก) มีคลองบึงน้ำรักษ์ แนวแบ่งเขตการปกครองระหว่างแขวงคลองสิบสองกับแขวงหนองจอก คลองบึงปรง แนวแบ่งเขตการปกครองระหว่างแขวงคลองสิบสองกับแขวงหนองจอก คลองสิบสอง และคลองลำบุหรี่พวงเป็นเส้นแบ่งเขต
 ทิศตะวันตก ติดต่อกับแขวงคลองสิบ (เขตหนองจอก) มีคลองลำบุหรี่พวงและแนวแบ่งเขตการปกครองระหว่างแขวงคลองสิบสองกับแขวงคลองสิบเป็นเส้นแบ่งเขต

การคมนาคม 
ถนนในพื้นที่แขวงคลองสิบสอง ได้แก่
 ถนนประชาสำราญ ตั้งแต่เข้าพื้นที่แขวงไปจนสุดเขตกรุงเทพมหานคร
 ถนนคลองสิบ-คลองสิบสี่ ตั้งแต่คลองลำบุหรี่พวงถึงถนนเลียบคลองสิบสามฝั่งตะวันออก
 ถนนแสนเกษม ตั้งแต่ถนนประชาสำราญถึงถนนเลียบคลองสิบสามฝั่งตะวันออก
 ถนนเลียบคลองสิบสามฝั่งตะวันตก (ทางหลวงชนบท ปท.3012) ตั้งแต่เข้าพื้นที่แขวงไปจนสุดเขตกรุงเทพมหานคร
 ถนนเลียบคลองสิบสามฝั่งตะวันออก (ทางหลวงชนบท ปท.3035) ตั้งแต่เข้าพื้นที่แขวงไปจนสุดเขตกรุงเทพมหานคร
 ถนนยังพัธนา (เลียบคลองสิบสี่ฝั่งตะวันตก) ตั้งแต่คลองบึงน้ำรักษ์ไปจนสุดเขตกรุงเทพมหานคร

อ้างอิง 

คลองสิบสอง